जौनपुर: अन्तर्राष्ट्रीय हिन्दू परिषद ने राष्ट्रपति को भेजा पत्रक | #AAPKIUMMID - उम्मीद
Home जौनपुर जौनपुर: अन्तर्राष्ट्रीय हिन्दू परिषद ने राष्ट्रपति को भेजा पत्रक | #AAPKIUMMID
जौनपुर: अन्तर्राष्ट्रीय हिन्दू परिषद ने राष्ट्रपति को भेजा पत्रक | #AAPKIUMMID
जौनपुर। बच्चियों के साथ बलात्कार, हत्या सहित हिन्दुओं पर बढ़ रहे हमले को लेकर अन्तर्राष्ट्रीय हिन्दू परिषद काशी प्रान्त की जनपद विभाग ने सोमवार को जिलाधिकारी से मिलकर उन्हें ज्ञापन सौंपा।
महामहिम राष्ट्रपति के नाम सम्बोधित ज्ञापन के माध्यम से परिषद ने कहा कि मथुरा व अलीगढ़ की घटनाओं ने यह सोचने को मजबूर कर दिया है कि आखिर हिन्दुओं पर हमला कब तक होता रहेगा। उपरोक्त मामले में शासन-प्रशासन द्वारा यदि सख्त कदम नहीं उठाये गये तो सामाजिक विषमता व विद्रोह की घटना कभी भी हो सकती है।
परिषद ने मांग किया कि दोषियों के खिलाफ कठोर कार्यवाही की जाय तथा हिन्दुओं पर हो रहे हमले को बंद किया जाय, अन्यथा भविष्य की स्थिति भयावह हो सकती है। इस अवसर पर प्रभाकर तिवारी एडवोकेट, प्रकाश चन्द्र, राहुल यादव, घनश्याम यादव, वशिष्ठ नारायण सहित परिषद के तमाम पदाधिकारी, कार्यकर्ता आदि उपस्थित रहे।